**PROJEKTS**

**2025.gada \_\_.\_\_\_\_\_\_\_\_\_\_\_\_\_\_\_\_\_\_ Nr.­**\_\_\_\_\_\_

 **(prot. Nr.** \_\_\_\_\_\_ .**§)**

**Par īpašuma Komunālā ielā 2, Daugavpilī, daļas nodošanu**

#### **bezatlīdzības lietošanā Daugavpils pilsētas invalīdu biedrībai**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot Daugavpils pilsētas invalīdu biedrības 2024.gada 10.decembra iesniegumu (reģistrēts Daugavpils pašvaldības centrālajā pārvaldē (turpmāk – Centrālā pārvalde) 2024.gada 13.decembrī ar reģistrācijas Nr.1.2.-7/4238) ar lūgumu piešķirt bezatlīdzības lietošanā sporta zāli un ģērbtuvi, kas atrodas Komunālā ielā 2, Daugavpilī (kadastra numurs 0500 013 3502), ar mērķi nodrošināt fiziskās aktivitātes biedrības biedriem un veicināt veselību, ņemot vērā, ka saskaņā ar Valsts ieņēmumu dienesta datu bāzē pieejamo informāciju Daugavpils pilsētas invalīdu biedrībai ar 2005.gada 19.jūlija lēmumu Nr.298 ir piešķirts sabiedriskā labuma organizācijas statuss darbības jomās – cilvēktiesību un indivīda tiesību aizsardzība, izglītības veicināšana un pilsoniskas sabiedrības attīstība, ievērojot Daugavpils valstspilsētas pašvaldības domes (turpmāk – Dome) Īpašuma un mājokļu komitejas 202\_\_\_.gada \_\_\_\_\_\_\_\_\_\_\_\_\_\_ atzinumu un Domes Finanšu komitejas 202\_\_.gada \_\_\_\_\_\_ atzinumu, **Dome nolemj:**

1. Nodot bezatlīdzības lietošanā, atbilstoši šī lēmuma 2.punktam, sabiedriskā labuma organizācijai – Daugavpils pilsētas invalīdu biedrība, reģistrācijas Nr. 40008086609, juridiskā adrese: Vienības iela 4, Daugavpils, turpmāk – Biedrība, Daugavpils valstspilsētas pašvaldībai piederošā nekustamā īpašuma Komunālā ielā 2, Daugavpilī (kadastra numurs 0500 013 3502) daļu – sporta zāli (telpa Nr.001-112, 425,5 m2) un ģērbtuvi (telpa Nr.001-106, 15,1 m2) kopējā platībā ir 440,6 m2 (turpmāk – Telpas), kas atrodas ēkā ar kadastra apzīmējumu 0500 013 3502 001.
2. Telpas tiek nodotas Biedrībai bezatlīdzības lietošanā saskaņā ar Telpu lietošanas grafiku līdz 2025.gada 9.decembrim, bet ne ilgāk kā uz laiku, kamēr Biedrībai ir piešķirts sabiedriskā labuma organizācijas statuss.
3. Telpu bezatlīdzības lietošanas mērķis – fizisko aktivitāšu nodrošināšana un veselības veicināšana.

 4. Biedrība ir tiesīga izmantot bezatlīdzības lietošanā nodotās Telpas tikai šī lēmuma 3.punktā paredzētajam mērķim, saskaņā ar grafiku lietot Telpas tā, lai nepasliktinātu to stāvokli, kā arī nodrošinātu Telpu uzturēšanu un segtu ar to uzturēšanu saistītus izdevumus.

 5. Nododamās Telpas ir apmierinošā tehniskā stāvoklī.

 6. Biedrībai nav tiesību lietot telpas, ja:

 6.1. tiek lauzts līgums par Telpu nodošanu bezatlīdzības lietošanā pirms lēmuma 2.punktā norādītā termiņa;

 6.2. iestājies lēmuma 2.punktā noteiktais termiņš un nav pieņemts lēmums par atkārtotu Telpu nodošanu bezatlīdzības lietošanā;

 6.3. Telpas tiek izmantotas pretēji nodošanas bezatlīdzības lietošanā mērķim;

 6.4. Biedrībai ir anulēts sabiedriskā labuma organizācijas statuss.

 7. Uzdot Centrālās pārvaldes Īpašuma pārvaldīšanas departamentam sagatavot līgumu par Telpu nodošanu bezatlīdzības lietošanā, paredzot Biedrībai pienākumu segt visus ar Telpu uzturēšanu saistītos izdevumus (apsaimniekošana, elektroenerģija, apkure, ūdens, kanalizācija u.c.).

 8. Uzdot Daugavpils valstspilsētas pašvaldības izpilddirektorei parakstīt līgumu ar Biedrību par Telpu nodošanu bezatlīdzības lietošanā.

Domes priekšsēdētājs A.Elksniņš